CELEX: E2010P0005
Language: da
Date: 2010-05-19 00:00:00
Title: Anmodning indgivet af Fürstliches Obergericht den 19. maj 2010 om en rådgivende udtalelse fra EFTA-Domstolen i sagen Dr. Joachim Kottke mod Präsidial Anstalt og Sweetlye Stiftung (Sag E-5/10)

2.12.2010   
            
            
               DA
            
            
               Den Europæiske Unions Tidende
            
            
               C 325/22
            
         Anmodning indgivet af Fürstliches Obergericht den 19. maj 2010 om en rådgivende udtalelse fra EFTA-Domstolen i sagen Dr. Joachim Kottke mod Präsidial Anstalt og Sweetlye Stiftung
   (Sag E-5/10)
   2010/C 325/06
   Fürstliches Obergericht har ved brev af 19. maj 2010, som indgik til EFTA-Domstolens justitskontor den 27. maj 2010, anmodet EFTA-Domstolen om en rådgivende udtalelse i sagen Dr. Joachim Kottke mod Präsidial Anstalt og Sweetlye Stiftung om følgende spørgsmål:
   
               1)
            
            
               Udgør Aftalen om Det Europæiske Økonomiske Samarbejdsområde, som trådte i kraft i Liectenstein den 1. maj 1995, en (multilateral) traktat, der, som følge af forbuddet mod forskelsbehandling, særligt omhandlet i aftalens artikel 4, forbyder, at sagsøgere med bopæl i et andet EØS-land forpligtes til at stille sikkerhed for sagsomkostninger, hvis sagsøgere med bopæl i Liechtenstein ikke forpligtes til at stille en sådan sikkerhed?
               I tilfælde af, at det første spørgsmål besvares benægtende, spørges:
            
         
               2)
            
            
               Er bestemmelsen i § 57, stk. 2, punkt 1, i Liechtensteins Zivilprozessordnung (civilretsplejelov), som fastsætter, at sagsøgere med bopæl i et andet land kan undtages fra at skulle stille sikkerhed for sagsomkostninger, hvis der er mulighed for fuldbyrdelse i det land, hvor de har bopæl, forenelig med EØS-aftalen, særlig det generelle forbud mod forskelsbehandling i artikel 4, for så vidt angår sagsøgere med bopæl i et EØS-land?